R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A

privind aprobarea Documentației tehnico-economice (faza - SF), Indicatorilor tehnico-economici și Devizului General a obiectivului de investiții: ,,Extindere rețea canalizare menajeră în Opatița, oraș Deta”.
Analizând temeiurile juridice, respectiv:          
a) Hotărârea Guvernului nr. 907/2016 privind etapele de elaborare și conținutul - cadru al documentațiilor tehnico-economice aferente obiectivelor/proiectelor de investiții finanțate din fonduri publice;
b) art. 44, alin. (1) şi art. 45, alin. (1) din Legea nr. 273/2006 privind finanțele publice locale, cu modificările şi completările ulterioare;

c) art. 129, alin. (2), lit. b) și lit. c), alin. (4), lit. d), alin. (6) lit. c) din O.U.G. nr. 57/2019 privind Codul Administrativ, cu modificările și completările ulterioare.
Ținând cont de:

a) referatul de aprobare nr. 1220/03.02.2023 al Primarului oraşului Deta, în calitatea sa de iniţiator;
b) raportul nr. 1288/06.02.2023 al Compartimentului Dezvoltare economico-socială, prognoze şi analize al Primăriei oraşului Deta, prin care se propune aprobarea Documentației tehnico-economice (faza - SF), a Devizului General și Indicatorilor tehnico-economici ai obiectivului de investiții: ,,Extindere rețea canalizare menajeră în Opatița, oraș Deta”, având în vedere faptul că, pentru acest obiectiv de investiții, se dorește a se obține finanțare nerambursabilă prin PNRR,  Titlu apel: Investiția I1. Extinderea sistemelor de apă și canalizare în aglomerări mai mari de 2000 de locuitori echivalenți, prioritizate prin Planul accelerat de conformare cu directivele europene. Pilonul I. Tranziție verde Componenta C1. MANAGEMENTUL APEI;         
c) avizele consultative ale Comisiei Economice și Comisiei Urbanism ale Consiliului local.
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.
Consiliul local al orașului Deta adoptă prezenta hotărâre:

Art. 1 - Se aprobă Documentația tehnico economica (faza - SF.), indicatorii tehnico- economici și Devizul general al proiectului „Extindere rețea canalizare menajeră în Opatița, oraș Deta”, proiect nr. 01/2023, întocmit de proiectant general AQUATIM S.A., cu sediul în str. Gheorghe Lazăr, nr. 11/A, Timișoara, jud. Timiș, - conform anexelor, care fac parte integrantă din prezenta:

Anexa 1 - Descrierea investiției și indicatorilor fizici, inclusiv valorile financiare asociate acestora; 

Anexa 2 - Devizul general – privind cheltuielile necesare realizării obiectivului de investiție: „Extindere rețea canalizare menajeră în Opatița, oraș Deta”;
 Anexa 3 - Documentația faza SF pentru realizarea investiției „Extindere rețea canalizare menajeră în Opatița, oraș Deta”.
Art. 2 - Prezenta hotărâre se comunică, prin intermediul secretarului general al orașului, în termenul prevăzut de lege:
- Instituţiei Prefectului - Judeţul Timiş;

- Primarului Oraşului Deta;

- Compartimentului Administrație publică locală, protocol;

- Compartimentului Dezvoltare economico-socială, prognoze şi analize;

- Serviciului Buget, contabilitate, finanţe, taxe şi impozite; 

- Serviciului Urbanism, amenajarea teritoriului autorizarea executării lucrărilor şi administrarea patrimoniului;
- prin publicare pe site-ul www.detatm.ro – Monitorul oficial local.

